[{"text_idx": "#000003", "text": "\"Pealtna\u0308gija\": eestlane o\u0303petab Ameerikas indiaanlastele nende endi keeli"}, {"text_idx": "#000008", "text": "Parki so\u0303ber ja dokumentalist Liivo Niglas nentis, et kui esmapilgul vo\u0303ib indiaanlastele nende endi esivanemate keelt o\u0303petav eestlane su\u0308rreaalsena mo\u0303juda, siis tegelikult on selline olukord ja\u0308rjest tavalisem, sest maailmast kaob iga aasta suur hulk keeli."}, {"text_idx": "#000013", "text": "Pa\u0308rast Tartut la\u0308ks Park aastal 1996 Hiinasse o\u0303ppima tiibeti keelt, olles sel erialal seal u\u0308ldse esimene la\u0308a\u0308nlane. Pekingis asuva Va\u0308hemusrahvaste U\u0308likooli lo\u0303petamise ja\u0308rel kolis va\u0308rske tibetoloog 2002. aastal ja\u0308lle teise maailma serva ja asus o\u0303ppima Indiana U\u0308likooli, mis on omamoodi keeleuurijate meka, kus o\u0303petatakse u\u0308le saja keele. Muide, pikka aega oli see ainus u\u0308likool USA-s, kus sai o\u0303ppida eesti keelt ja kultuuri."}, {"text_idx": "#000015", "text": "Algul hiina keelt o\u0303petanud Park sattus pooljuhuslikult indiaani keelte peale ega osanud aimatagi, et sellest saab eluto\u0308o\u0308 ja ka maailma mastaabis u\u0308pris unikaalne ettevo\u0303tmine. Ameerika U\u0308hendriikides identifitseeritakse ta\u0308nini umbes 500 indiaaniho\u0303imu, mis vo\u0303ivad Parki so\u0303nul olla erinevad nagu eestlased hotentottidest. Reservaadid, mis omal ajal tekkisid pahatihti va\u0308givalla ja ku\u0308u\u0308ditamise tulemusel, on ta\u0308na poolautonoomsed ja mo\u0303ned va\u0308ljastavad isegi oma passe."}, {"text_idx": "#000016", "text": "\"Enamus inimesi kujutab indiaanlasi ette ikka sulgedes ja ehises, ehetes ja vo\u0303ib-olla isegi maakodades elamas,\" ra\u0308a\u0308kis Parki abikaasa Maria Park. \"Vo\u0303ib olla ka siin-seal, mis reservaadiga ikka seostub, vaesus. Kuigi see reservaat on pa\u0308ris jo\u0303ukas ta\u0308nu naftale. Seal on nad ta\u0308itsa tublit to\u0308o\u0308d teinud. Ko\u0303ik koolid uuendanud ja ko\u0303ik on ha\u0308sti kaasaegne,\" lisas ta."}, {"text_idx": "#000017", "text": "Ho\u0303imupealikuga hakkas jutt jooksma Eestist ra\u0308a\u0308kides"}, {"text_idx": "#000019", "text": "\"On erinevad tasemed, kuidas akadeemilistesse to\u0308o\u0308tajatesse vo\u0303i teadlastesse suhtutakse. Ko\u0303ige hullemad on arheoloogid, sest nemad on laibaru\u0308vetajad ja kondivargad. Antropoloogid on aga kultuurivargad, sest nad kirjeldavad kultuuri ja to\u0303lgendavad seda sageli valesti. Vo\u0303ib-olla ko\u0303ige lihtsam on keeleteadlane olla, sest keelt ei ole vo\u0303imalik a\u0308ra varastada. Kui ma mo\u0303ne so\u0303na o\u0303pin, siis o\u0303petajale ja\u0308a\u0308b see so\u0303na ju alles,\" selgitas Park ja lisas, et kuigi algul oli ajaloolistel po\u0303hjustel usaldamatust palju, saab ta nu\u0308u\u0308d enamike ho\u0303imudega siiski ha\u0308sti la\u0308bi."}, {"text_idx": "#000020", "text": "\"Aitas ka see \u2013 va\u0308ga huvitav juhus \u2013 et kui ma ko\u0303igepealt ho\u0303imu la\u0308ksin, ma tahtsin saada ho\u0303imu no\u0303ukogu ka\u0308est toetuskirja, et ma saaks u\u0308ldse uurimisgrante taotleda. See perekond, kes mind nagu oma tiiva alla vo\u0303ttis ja u\u0308tles, et nad minuga hea meelega to\u0308o\u0308tavad, viisid mu u\u0308he ho\u0303imu pealiku juurde seitsmest. See vana mees, kelle juurde ma la\u0308ksin ja kes oli u\u0308ks ho\u0303imupealikest, ku\u0308sis, et, noh, mis su nimi on, et mis sa siin teha tahad? Kust sa pa\u0308rit oled, et ra\u0308a\u0308gid aktsendiga? Ma u\u0308tlesin, et ma olen Eestist. Ta u\u0308tles, et jah, ma tean Eestit. Ma u\u0308tlesin, noh, va\u0308ga tore ja katsusin teemat vahetada, aga ta na\u0308gi, et ma ei uskunud teda,\" meenutas Park."}, {"text_idx": "#000021", "text": "Ho\u0303imupealik kordas aga taas, et teab Eestist ku\u0308ll ja oskab isegi natuke eesti keelt ra\u0308a\u0308kida. \"Ta hakkas mulle lugema numbreid u\u0308hest ku\u0308mneni ja u\u0308tles paar so\u0303na eesti keeles. Muidugi siis olin mina ta\u0308itsa pahviks lo\u0308o\u0308dud. Tuli va\u0308lja, et see vanaha\u0308rra oli 40ndatel aastatel ka\u0308inud koolis kohe reservaadi piiri taga ja sinna oli just saabunud Saksamaalt po\u0303genikelaagrist u\u0308ks Eesti veterinaari perekond, kus oli u\u0308ks va\u0308ike poiss, kes ka ei osanud inglise keelt. Indiaani poiss ja eesti poiss pandi ko\u0303rvuti istuma, kumbki inglise keelt ei osanud, aga siis u\u0308ks o\u0303petas u\u0308hele hidatsa keelt ja teine teisele eesti keelt,\" ra\u0308a\u0308kis Park."}, {"text_idx": "#000023", "text": "Lisaks enda ligipa\u0308a\u0308sule kauples Park ho\u0303imu loa ja toetuse ka Niglase jaoks. Niglas ka\u0308is seal kolm korda ja veetis kokku viis kuud, filmides igapa\u0308evaelu, rituaale ja ka eestlast selle keskel."}, {"text_idx": "#000024", "text": "Alates 2006. aastast elabki Park suure osa aastast reservaadis. Ta vo\u0303eti isegi u\u0308he klanni liikmeks ja talle pandi nimi Tiirlev Kotkas."}, {"text_idx": "#000025", "text": "\"Isegi mina oma esimese lapsega oleme samasse Noa klanni adopteeritud, see juhtus kaks aastat tagasi,\" lausus Parki abikaasa Maria Park."}, {"text_idx": "#000028", "text": "Parki va\u0308lito\u0308o\u0308d ei meenuta vo\u0303ibolla omaaegsete maadeavastajate seiklusi \u2013 valdavalt on see eakate inimestega lobisemine \u2013 aga tegelikult on see va\u0308ga spetsiifiline ja u\u0308limat pedantsust no\u0303udev to\u0308o\u0308. Alustades kasvo\u0303i sellest, et ma\u0308rkmed tehakse erilisele kuhtumiskindlale paberile, sest elektroonsed sissekanded vo\u0303ivad ha\u0308vida vo\u0303i formaadid muutuda."}, {"text_idx": "#000031", "text": "\"Irooniline olukord, kui keele viimane ra\u0308a\u0308kija on surnud ja ainus ra\u0308a\u0308kija on antropoloog,\" kommenteeris Park."}, {"text_idx": "#000032", "text": "Ta lisas, et hidatsa keele so\u0303naraamatu tegemisele on kulunud juba 14 aastat, mandani keele omale kuus aastat. \"Ma alati mo\u0303tlen, et see on u\u0308ks ko\u0303ige u\u0308ksildasem to\u0308o\u0308, mida saab inimene teha \u2013 u\u0308ksinda koostada so\u0303naraamatut,\" nentis Park."}, {"text_idx": "#000033", "text": "Kaasa ei aita ka asjaolu, et Po\u0303hja-Ameerika indiaanikeeled on va\u0308ga keerulised. \"Navaho keeles on arvutilingvistid kokku lugenud, et u\u0308hel verbil vo\u0303ib olla kuni 240 000 erinevat vormi. Tegemist on polu\u0308su\u0308nteetiliste keeltega, mis ta\u0308hendab seda, et kui meie keeled on suhteliselt analu\u0308u\u0308tilised \u2013meil on erinevad so\u0303nad ja so\u0303nade vahel saab pausi pidada. Na\u0308iteks kui ma u\u0308tlen, et tundub, et ilm muutub. Kui ma u\u0308tlen sama lause arikara keeles, kui ma kirjeldan, mis u\u0308mberringi toimub, siis see on u\u0308ks fonoloogiline so\u0303na, kus pausi ei saa pidada. Kui see kirja panna, siis see on terve rea pikkune,\" selgitas Park."}, {"text_idx": "#000034", "text": "Eestlane on ku\u0308ll Indiana u\u0308likooli hingekirjas, aga tema palk tuleb ho\u0303imuvalitsuselt. Mitme keele so\u0303naraamatute, grammatika ja o\u0303pikutele lisaks telliti temalt hiljuti keeleku\u0308mbluse projekt, et tema kui mandani keele viimane ra\u0308a\u0308kija ning veel mo\u0303ned inimesed, kes seda passiivselt oskavad, teeksid kohalikus lasteaias keeleku\u0308mblust."}, {"text_idx": "#000036", "text": "Indrek Park nentis, et keeleku\u0308mbluse programmide seast leiab nii neid, mis on olnud edukad, kui ka neid, mis soovitud tulemusi andnud ei ole. \"Seda on tehtud maailmas, kolm vo\u0303i neli na\u0308idet on, kus on o\u0303nnestunud. Aga samas on, ma tean, u\u0308le 100 keeleku\u0308mblus programmi, mis on edutud olnud aastaku\u0308mnete ja\u0308rel ka,\" so\u0303nas Park ja lisas, et veel on vara o\u0308elda, milliseid tulemusi tema juhitav keeleku\u0308mbluse programm endaga toob."}, {"text_idx": "#000039", "text": "Indrek ja abikaasa Maria elasid oma ta\u0308naseks kolmeaastase lapsega pikka aega reservaadis, aga suve lo\u0303pust alates ja\u0308i pere Eestisse ja Indrek so\u0303itis tagasi. Kokkuleppel ho\u0303imuga veedab eestlane kaheksa kuud aastas seal, neli kuud vo\u0303ib viibida mujal. Paljuski koduigatsusest on Pargi suur unistus luua u\u0308hel pa\u0308eval Eestisse ha\u0308a\u0308buvate ja eksootiliste keelte instituut."}, {"text_idx": "#000040", "text": "\"Mida praegu on vaja teha, on vaja lihtsalt saata va\u0308lito\u0308o\u0308dele doktorante, tudengeid, teadlasi lihtsaid keeli salvestama, u\u0308les kirjutama, viimaste ra\u0308a\u0308kijatega to\u0308o\u0308d tegema. Meil on pa\u0308rast sajandeid aega, et seda ko\u0303ike organiseerida ja analu\u0308u\u0308sida. See ei ole lihtsalt ainult sentimentaalsusest vo\u0303i mingisugusest romantismist neid asju vaja teha. Siin on ikka to\u0303sine teaduslik va\u0308a\u0308rtus ko\u0303ikidel nendel andmetel. Kahjuks ei tee seda aga maailmas mitte keegi,\" nentis Park."}, {"text_idx": "#000043", "text": "USA kolledz\u030c hakkab maksma orjade ja\u0308reltulijatele kompensatsiooni"}, {"text_idx": "#000044", "text": "Arvustus. Anda rahvale tagasi tema keel..."}, {"text_idx": "#000047", "text": "Poja lapsendanud Anzelika: ta ku\u0308sis alguses iga pa\u0308ev, millal turvakodusse tagasi la\u0308heb"}, {"text_idx": "#000054", "text": "Ravimiamet tu\u0308histas pettuses kahtlustatava apteegi tegevusloa"}, {"text_idx": "#000075", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]